Afrikaans borrel en kook
-►11 000 Polisiebeamptes het nie bevoegdheid om vuurwapen te dra nie -►Hernude betogings op UV-kampusse verwag -►Reddersburg het nie water, maar inwoners kry rekeninge van R2 000 -►Vanderkloof en Hopetown ly swaar onder Eskom-beurtkrag a.g.v. bankrot munisipaliteite -►Ditsem Nuus webwerf www.ditsem.net handhaaf tans sowat 21 000 besoekers per maand -►Brian Dames skud Eskom-sakpatats uit -►Zuma verstewig staatskaping met greep op Energie, Staatsveiligheid en SABC -►Koerdiese selfbeskikking gewelddadig teengestaan deur Irak, Sirië en Iran -►Legendariese Juan Smith hang stewels finaal op -►19-jarige Wiaan Mulder vir Protea krieket gekies
Die duisterfluisteraars wat Afrikaans se dood voorspel, is van hul breinselle beroof. Dit is die gevolgtrekking waartoe 'n mens kom indien gekyk word na die bydraes vir die Wilde Woordeboek wat Joey Basson, vakhoof van Afrikaans by Hoërskool Richardsbaai haar leerlinge laat opstel het.
Daaronder is 'n Afrikaanse vertaling vir raves waar jong mense hul lywe rondpluk - van die voorstelle sluit in raaswals, zombidans, maltrap, kopspin of hottentotsgoddans. Wanneer jy volgende keer spare ribs wil bestel, verras gerus die kelner met 'n versoek vir evabeentjies, vleiskitaartjies of otgenot.
Hoe gemaak met die lekker Engelse woord stapler - probeer draadjiedrukker of papiervampier. Wat van iemand wat ongeskik verklaar word vir werk? Pleks om te sê hy is geboard, laat die man liewer sagte plankies kap, sê hy werk by die suikermyn, hy is onklaar verklaar of hy is gerak.
Is jy in 'n perdebui (bad mood) omdat iemand besig is om jou handvatsels glad te vat (rond te shunt)? Jy is mos nie 'n sponskind (softy) nie, jy met daardie natuurlike noedelhare (spiral perm)? Onthou jy nog hoe jy druktyd (sweet sixteen) beleef het? Miskien moet jy maar 'n loslooitjie (affair) aanknoop om jouself op te beur. Nooit gedink my blindederm sal lank genoeg wees (ek sal die guts hê) om dit voor te stel nie, né?
Wat van 'n fundivakie vir 'n nerd? Spin jy jou driewiel (tantrum) omdat jy vanoggend weer besef het jou vriend is 'n onrehabihiteerbare skouervlieg (back seat driver)? Dit sal my ook ystervarke laat vang ('n gasket laat blaas) as iemand heeltyd soos 'n koopsebliefie (rep) sy stembande om my ore rek (nag).
Hy het seker maar vanoggend weer 'n effense bewerlewertjie (hangover) ná gisteraand se gekuier oor die polisiekoffie (halfjackie). As hy weer iets sê oor jou bestuursvernuf en jy trek holrug (kry creeps), sê vir hom hy soek vir gips en steke (watch it)!
Gaan huis toe, groet die bure se brommerboel (brandsiek brak) en tooi jouself in jou mooiste saterdrag (informele klere) vir daai mog dit trof (blind date). Komaan, klim uit die streskas (unwind). Slaan 'n vleismolessie (stew) aanmekaar, haal die jeugdeeg (make-up) van jou gesig af en snik jou sorge weg in 'n bloplappie (tissue).
Hou sommer môre 'n vakbondvastrap (toi-toi) voor jou werkplek en vra vir 'n verhoging om te betaal vir die hysbakkies (face lift) waarvan jy droom